Bordrollespil

Bordrollespil (også kaldet "rundt om bordet", "pen and paper" eller "tabletop" ) er en form for rollespil, der har fået sin betegnelse fordi det historisk har foregået omkring et bord. Traditionelt med en spilleder (eller Game Master) til at holde rede på historiens forløb, og et antal spillere til at rollespille historiens hovedpersoner. I nyere tid er imidlertid opstået adskillige formeksperimenter og varianter af bordrollespillet, så denne model ikke længere står alene, og funktionerne som spilleder og spiller bliver flydende.

Betegnelsen bordrollespil bruges til at skelne disciplinen fra liverollespil. Hvor sidstnævnte især har sit fokus på fysisk ageren og visuelle virkemidler omkring rollespillet, så har bordrollespillet især sit fokus på det talte ord. Selvom denne skelnen er væsentlig, hører det også med til det hele billede, at mange former for rollespil er hybridformer af de to grundformer.

En anden udbredt betegnelse for bordrollespil er det engelske pen and paper, der stadig er udbredt i det meget angloficerede sprogbrug blandt rollespillere. Denne betegnelse er opstået for at skelne bordrollespil fra computerrollespil. De seneste år er den engelske betegnelse tabletop også vundet frem, det bliver ofte forkortet TTRPG eller TRPG (tabletop role-playing game).

Det humoristiske brætspil Munchkin bygger til dels på bordrollespil, ligesom bogserien Sværd og Trolddom skeler kraftigt til de klassiske bordrollespil.

Rollespilsystemer 

Historisk set har bordrollespil taget udgangspunkt i et foruddefineret regelsæt, typisk i form af udgivne regelbøger, der definerer regler og miljø for et givent rollespilsystem. Det er muligt at spille rollespil uden regler eller systemer, typisk benævnt som systemløst rollespil eller regelløst rollespil. Rollespils-systemer som ikke på forhånd er tilknyttet noget bestemt miljø eller fiktiv verden (setting) betegnes også for generiske rollespil.

Nedenstående lister er ikke udtømmende:

Danske systemer 

 Med Ild og Sværd – udgivet privat af Jørn Ulf Eriksen, 1984.
 På Eventyr i Vildmarken – Forlaget Stavnsager, 1986 (1985). 
 Levende Eventyr & Fantasi (LEF) - Jacob Octavius Jarlskov, fem udgaver siden 1989.
 Viking – Bogfabrikken Fakta, 1990. 
 SmølfQuest – designet af Claus Ekstrøm m.fl; aldrig kommercielt udgivet
 Via Prudensiae – Modtryk, 1994. 
 Fusion – Høst & Søn, 2000. 
 Magi & sværd – Klematis, 2004. 
 Ulvevinter – Rollespilsforlaget, 2010. 
 Hinterlandet - Morten Greis Petersen, 2015.
 Helteliv – Jonas Begtrup-Hansen, 2020.

Udenlandske systemer 
Langt de fleste berømte udenlandske systemer er på engelsk. Kun ganske få er oversat til dansk.

Generiske systemer
 Basic Roleplaying (BRP)
 D20
 Fate
 Gumshoe
 GURPS
 Savage Worlds
 Tri-Stat dX

Fantasy
 Advanced Fighting Fantasy System (AFF)En tidlig udgave er oversat til dansk som Sværd og Trolddom.
 Ars Magica
 Conan: Adventures in an Age Undreamed Of (Modiphius 2017)Et af flere Conan bordrollespil.
 Dragon Age
 Drakar och DemonerSvensk rollespil, oversat til dansk som Drager og Dæmoner.
 Dungeons & Dragons (D&D)
 Hero System
 Legend of the Five Rings
 Pathfinder
 Rolemaster
 RuneQuest
 Warhammer Fantasy Roleplay

Horror
 Blades in the Dark
 Call of Cthulhu (CoC)
 Kult
 Vampire: The Masquerade

Science fiction
 Apocalypse World
 Castle Falkenstein
 Cyberpunk 2020
 Gamma World
 Mutants & Masterminds
 Numenera
 Paranoia
 Shadowrun
 Traveller

Andre genrer
 Boot Hill
 Deadlands
 Exalted
 Mercenaries, Spies and Private Eyes
 The Dresden Files

Der findes også rollespilssystemer til flere velkendte fantasiuniverser, herunder Tolkiens Middle Earth, Star Wars, Star Trek og Marvel Super Heroes for blot at nævne nogle stykker.

Rollespilmiljøet i Danmark 
Danmark har et aktivt rollespilmiljø, der primært udspiller sig i rollespilklubber og -foreninger, samt på rollespilkongresser.

Foreninger i Danmark 
Danmarks første rollespilforening, Forenede Brætspillere i Odense (FBO), blev oprettet i 1981.

Udvalgte foreninger:
 FBO (1981-?, Odense)
 Avalon Game Club (1983-, Silkeborg)
 Fasta (1985-2003, Aarhus) – stiftere af rollespilkongressen Fastaval
 TRC - Taastrup Rollespilsklub (1986-, Taastrup)
 TRoA (1989-, Aalborg) – The Realm of Adventurers
 Avalon (København) – sammensmeltning af foreningerne Eventyrernes Kreds og Erebor
 Grotten (1996-, Århus)
 Fantastica Frederikshavn Rollespilsforening (2003-, Frederikshavn)
 A New Hope, Hernings rolle- og liverollespilsforening (2000-, Herning)

Mindre foreninger:
 Illusions of Fantasy (1998-, København) – Denne gruppe af rollespillere arbejder gennem deres ugentlige spilleaftener også med at udvikle en hel verden – Amsentia. De sidste par år har det været muligt at spille i denne verden på VikingCon.
 Magnet (1985-, Sønderborg)

Skoler 

På en lang række ungdomsskoler er rollespil på programmet blandt mange andre aktiviteter.

I august 2006 åbnede landets første deciderede rollespils-efterskole, Østerskov Efterskole, i Hobro i Nordjylland, hvor rollespil indgår som en væsentlig del af undervisningen og dagligdagen på skolen. Skolen er startet af rollespillere.

Kongresser i Danmark 
Den første rollespilkongres i Danmark, eller con, som det betegnes i miljøet, var 1. Copenhagen Gamecon i 1982. Kongressen er blevet afviklet hvert år derefter under navnet Viking-Con.

Kongresserne, der normalt er non-profit-arrangementer, byder typisk på et program bestående af en række bordrollespil-scenarier, eventuelt suppleret af brætspil, figurspil, samlekortspil, liverollespil og relaterede arrangementer.

Viking-Con og Fastaval er landets to største kongresser, med henholdsvis omtrent 800 og 600 deltagere hvert år, men udover dem findes der en række mindre kongresser. I Danmark bliver der afholdt omtrent ti kongresser årligt. 

Udvalgte kongresser:
 Fastaval (1986-) – Århus, afholdes i påsken
 Orkon (1997-2006) – Odder/Århus, afholdes i Kristi Himmelfartsferien
 Spiltræf (1985-2000) – Odense
 TRoA Con (1990-) – Aalborg
 Viking-Con (1982-) – København, afholdes første weekend i skolernes efterårsferie

Nævneværdige danske rollespilforfattere 
 Alex Uth
 Claus Raasted
 Dennis Gade Kofod
 Malik Hyltoft
 Merlin P. Mann
 Palle Schmidt

Referencer

Eksterne henvisninger 
 Merlin P. Mann: Magi & sværd. Klematis, 2004. 

Rollespil